**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE inițială**

**din 08.02.2024**

Urmare solicitării de emitere a avizului de mediu depuse de Albert Attila pentru „**Amenajamentul silvic al fondului forestier proprietate privată aparținând persoanei fizice Albert Elisabeta, Unitatea de Producție I Valea Pietrei, județul Bistrița-Năsăud”***,* amplasat pe raza UAT Chiuza, județul Bistriţa-Năsăud, solicitare înregistrată la Agenţia pentru Protecţia Mediului Bistriţa-Năsăud sub nr. 14714/07.12.2023, cu ultima completare cu nr. 1076/30.01.2024, în baza:

* H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* H.G. nr. 1076/2004 privind stabilirea procedurii de realizare a evaluării de mediu pentru planuri şi programe;
* H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

* în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,
* urmare a consultării titularului planului, a autorității de sănătate privată și a autorităților interesate de efectele implementării planului în cadrul ședinței Comitetului Special Constituit din 07.02.2024,
* în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
* urmare a informării publicului prin anunţuri repetate şi în lipsa oricărui comentariu din partea publicului,

**decide că planul:**

***„Amenajamentul silvic al fondului forestier proprietate privată aparținând persoanei fizice Albert Elisabeta, Unitatea de Producție I Valea Pietrei, județul Bistrița-Năsăud”,*** *amplasat pe raza UAT Chiuza, județul Bistriţa-Năsăud*

**titular**: **Albert Elisabeta prin SC Deal Proprietăți SRLadministratorAlbert Attila** cu sediul în municipiul Târgu Mureș, str. Mihai Eminescu, nr. 67 judeţul Mureș

administrat din punct de vedere silvic prin: OS Beclean – **RNP ROMSILVA Direcția Silvică Bistrița**

**în scopul aprobării**: amenajamentului silvic

***nu necesită evaluare de mediu și nu necesită evaluare adecvată urmând a fi supus procedurii de adoptare fără aviz de mediu.***

**Motivele care au stat la baza luării deciziei etapei de încadrare sunt:**

1. amenajamentul **nu conține proiectele enumerate în anexa nr. 1 sau 2** la Legea nr. 292/2018 privind evaluarea impactului anumitor proiecte publice și private asupra mediului;
2. amenajamentul **nu se suprapune cu arii naturale protejate de** interes național, internațional sau de interes comunitar.

**Amenajamentul silvic prevede:**

1. **Prezentare generală**

*Fondul forestier proprietate privată aparținând Albert Elisabeta, administrat prin SC Deal Proprietăți SRL , iar din punct de vedere al administrării silvice prin* ***Ocolul Silvic Beclean din cadrul RNP Romsilva Direcția Silvică Bistrița,***  *a făcut parte, înainte de retrocedare către actualii proprietari, din punct de vedere a administrației silvice de stat, din cadrul OS Beclean – UP IV Chiuza.*

*Din punct de vedere administrativ-teritorial fondul forestier se află amplasat pe raza județului Bistrița-Năsăud, în UAT Chiuza (208.33 ha).*

*Suprafaţa fondului forestier este de 208.33 ha și este constituită dintr-o singură unitate de producţie UP I Valea Pietrei.*

|  |  |  |  |
| --- | --- | --- | --- |
| *Judeţul* | *Unitatea teritorial**administrativă* | *Denumire* | *Suprafaţa-ha-* |
| *O.S.* | *U.P.* |  |
| *Bistrița- Năsăud* | *U.A.T. Chiuza* | *Beclean* | *UP I Valea Pietrei* | *208.33* |
| *Total* | *-* | *-* | *-* | *208.33* |

**Arii naturale protejate**

Fondul forestier din cadrul UP I Valea Pietrei nu se suprapune cu nici o arie naturală protejată.

Prezentul amenajament intră în vigoare, odată cu aprobarea prin ordin al Ministerului Mediului, Apelor și Pădurilor şi are durata de aplicabilitate de 10 ani (01.01.2017- 31.12.2026).

**Repartiția fondului forestier pe categorii de folosințe**

Din totalul de 208.33 ha ale U.P., pădurile şi terenurile destinate împăduririi sau reîmpăduririi însumează 207.48 ha, rezultând un procent de utilizare de 99,6 %.

Repartiţia fondului forestier pe folosinţe se prezintă astfel:

|  |  |
| --- | --- |
| Folosinţe | Suprafaţa  |
| [ha] | % |
| A | Păduri şi terenuri destinate împăduririi sau reîmpăduririi | 207,48 | 97,89 |
|
| B | Terenuri afectate gospodăririi silvice | 0,85 | 0,41 |
| Total  | 208.33 | 100 |

**Subunități de gospodărire**

În raport cu obiectivele urmărite și funcțiile de producție și de protecție stabilite au fost constituite următoarele subunități de producție sau protecție:

- S.U.P. “A” - codru regulat, sortimente obişnuite, având o suprafaţă totală de 202,04 ha – 97,38%;

- S.U.P. “M” - păduri supuse regimului de conservare deosebită 5,44 ha – 2,62%;

Total U.P. : 207,48 ha.

**Functiile pădurii**

Corespunzător obiectivelor social-economice, pădurile îndeplinesc următoarele funcţii principale :

| Grupa, subgrupa şi categoria funcţională | Suprafaţa |
| --- | --- |
| Cod | Denumire | ha | % |
| **GRUPA I - PĂDURI CU FUNCŢII SPECIALE DE PROTECŢIE** | **5,44** | **2,62** |
| 1.2A | Arboretele situate pe stâncării, pe grohotișuri și pe terenuri cu eroziune în adâncime și pe terenuri cu înclinarea mai mare de 30 grade pe substrate de fliş (facies marnos, marno-argilos şi argilos), nisipuri, pietrişuri și loess, precum şi cele situate pe terenuri cu înclinare mai mare de 35 grade, pe alte substrate litologice (TII) | 5,44 | 2,62 |
| **GRUPA II - PĂDURI CU FUNCŢII DE PRODUCŢIE ŞI PROTECŢIE** | **202,04** | **97,38** |
| 2.1 B | Păduri destinate să producă, în principal, arbori groşi de calitate superioară pentru lemn de cherestea (TVI) | 200,41 | 95,59 |
| 2.1C | Arboretele destinate să producă, în principal, lemn pentru cherestea (TVI) | 1,63 | 0,79 |
| **Total grupa I+II** | **207,48** | **100** |

**Bazele de amenajare**

Regimul: **codru**;

Compoziția țel: corespunzătoare tipului natural fundamental de pădure pentru arboretele exploatabile și compoziția țel la exploatabilitate pentru celelalte arborete, este 79GO3FA15CA2PLT1SC.

Exploatabilitatea: tehnică pentru arboretele încadrate în grupa a II-a funcțională și de protecție pentru arboretele încadrate în grupa I funcțională

Ciclul: 120 ani pentru S.U.P. „A”.

Tratamente – În arboretele luate în studiu, nu au propuse lucrării de produse principale, arboretele neatingând vârsta exploatabilității .

**1.Reglementarea procesului de producție**

Nu au propuse lucrării de produse principale și astfel nu a fost reglementat procesului de producţie lemnoasă pentru subunitatea de tip “A”, arboretele neatingând vârsta exploatabilității, fiind adoptată posibilitatea de **0 m3/an**, posibilitatea decenală cu un volum de **0** m3.

**2. Lucrări de îngrijire și conducere**

Obiectivele urmărite prin efectuarea lucrărilor de îngrijire şi conducere a arboretelor sunt:

- păstrarea şi ameliorarea stării de sănătate a arboretelor;

- creşterea gradului de stabilitate şi rezistenţă a arboretelor la acţiunea factorilor externi şi interni destabilizatori (vânt, zăpadă, boli şi dăunători);

- creşterea productivităţii arboretelor, precum şi îmbunătăţirea calităţii lemnului produs;

- mărirea capacităţii de fructificare a arborilor şi ameliorarea condiţiilor de regenerare;

- recoltarea biomasei vegetale în vederea valorificării ei.

În scopul asigurării unei producţii cantitativ şi calitativ optime, corespunzătoare ţelului de gospodărire propus, în funcţie de compoziţia şi starea arboretelor de amplasarea teritorială şi destinaţia lor, arboretele din fondul forestier din UP I Valea Pietrei, se vor parcurge conform situaţiilor din amenajament cu următoarele lucrări:

**Posibilitatea de produse secundare**

1. **Curăţiri** se vor executa în arboretele ajunse în stadiul de nuieliş-prăjiniş, cu consistenţa plină, de 10 – 25 ani. În deceniu s-au prevăzut curăţiri pe o suprafaţă de 1,19 ha/an cu un volum de extras de 14 m3/an fiind prevăzut un volum de extras de 138 m3/deceniu. Acestea s-au propus în arboretele din u.a:164C, 165C, 169A, 171A.
2. **Răriturile** se vor executa în stadiul de dezvoltare păriş-codrişor, promovându-se în continuare speciile şi exemplarele valoroase. Suprafaţa de parcurs în deceniu cu rărituri este de 20,05 ha/an cu volum de extras de 437 m3/an, fiind prevăzut un volum de extras de 4370 m3/deceniu. Acestea s-au propus în arboretele din u.a: 164A, 164B, 164C, 164A, 165B, 165C, 165D, 167A, 167B, 167C, 169A, 169B, 170A, 170B, 170C, 170D, 171A, 171C, 172A, 172B.
3. **Tăieri de igienă** se vor executa pe o suprafață de 2,43 ha anual, 2 m3/an;

**În cazul apariţiei unor calamităţi naturale** (doborâturi de vânt, rupturi de vânt şi zăpadă, incendii, uscare în masă, atacuri de dăunători, etc.) în care intensitatea fenomenelor depăşeşte prevederile amenajamentului, efectele neputând fi înlăturate prin aplicarea lucrărilor propuse în prezentul amenajament, se vor aplica prevederile Ordinului nr. 766 din 23.07.2018 (cu modificările și completările ulterioare).

*În cazul în care apar modificări legislative în ceea ce privește apariția unor calamități se vor respecta prevederile legale în vigoare de la data apariției fenomenului.*

***Astfel se propun următoarele măsuri în cazul apariției calamităţilor naturale:***

1. *- Semnalarea de către personalul silvic de teren prin rapoarte a apariției doborâturilor și rupturilor de vânt și zăpadă dar și a celorlalti factori destabilizatori;*
2. *- În cazul fenomenelor dispersate este necesară inventarierea cât mai rapidă a arborilor afectați în vederea determinării volumului rezultat, pentru a stabili dacă este necesară modificarea prevederilor amenajamentului (dacă volumul arborilor afectați este mai mare de 20% din volumul arboretului existent la data apariției fenomenului);*
3. *- În cazul fenomenelor concentrate este necesară determinarea cât mai rapidă și exactă a suprafeței afectate pentru a stabili dacă este necesară modificarea prevederilor amenajamentului (dacă arborii afectați, dintr-un arboret sunt concentrați pe o suprafață de peste 5.000 m2);*
4. *- În cazul în care este necesară modificarea prevederilor amenajamentului se impun următoarele:*
	1. *▪ Convocarea, cât mai rapidă a persoanelor care trebuie să participe la efectuarea analizei în teren: seful ocolului silvic care asigura administrarea sau serviciile silvice, expertul C.T.A.P., un reprezentant al structurii teritoriale de specialitate a autorității publice centrale care răspunde de silvicultură, un reprezentant al structurii de administrare/custodelui ariei naturale protejate, un reprezentant al autorității teritoriale pentru protecția mediului;*
5. *▪ întocmirea cât mai rapidă, de către ocolul silvic care asigura administrarea sau serviciile silvice, a documentației necesare în conformitate cu prevederile Ordinului 766 din 23.07.2018 (sau a legislației în vigoare la data apariției fenomenului);*
6. *- Punerea în valoarea a arborilor afectați;*
7. *- Extragerea arborilor afectați cât mai repede cu putință pentru a evita extinderea fenomenelor s-au apariția altor fenomene (ex: în cazul arborilor de rășinoase, afectați de doborâturi, neextragerea acestora cât mai urgent posibil poate duce la deprecierea lemnului și apariția atacurilor de ipidae, etc.);*
8. *- Curatarea de resturi de exploatarea a suprafetelor în care s-au produs doboraturi și rupturi de vant și zapada, atacuri de ipidae ;*
9. *- Împădurirea suprafețelor afectate cu specii aparţinând tipului natural fundamental de pădure;*
10. *- Stabilirea, eventual schimbarea, compoziţiilor ţel de regenerare sau de împădurire, astfel încât viitoarele arborete să prezinte o rezistență mai ridicată la factorii destabilizatori ce au condus la afectările respective.*
11. *- Masuri de protectie pe lizierele deschise, perimetrale doboraturilor și rupturilor de vant și zapada, constand în amplasarea de curse tip Cluj, arbori cursa clasici pentru preintampinarea atacurilor de ipidae, combaterea ipidaelor;*
12. *- Masuri de combatere a daunatorilor pentru plantatiile înfiintate;*

 Prin amenajament nu sunt propuse realizarea de drumuri forestiere noi și nu se stabilește cadrul pentru realizarea proiectelor care sunt prevăzute în anexele nr. 1 și 2 din Directiva EIA, respectiv Legea 292/2018 privind evaluarea impactului asupra proiectelor pubice și private asupra mediului.

 Accesul la fondul forestier se realizează pe DP001-Drum comunal.

Proiectul nu implică alte activităţi decât cele legate de silvicultură şi exploatare forestieră.

Amenajamentul silvic al UP I Valea Pietrei se integrează în obiectivele normale de conservare a naturii.

Managementul propus de Amenajamentul Silvic urmăreşte menţinerea interacţiunii armonioase a omului cu natura prin protejarea diversităţii habitatelor, speciilor şi peisajului, prin absorbţia și fIarea carbonului din atmosferă pe pământ.

Amenajamentele silvice, au un rol benefic asupra pădurii, prin asigurarea permanenţei şi integrităţii acesteia, necesare menţinerii stării favorabile de conservare a habitatelor şi speciilor. Reglementările pe care amenajamentele le implementează (împreună cu alte acte legislative ale sectorului silvic), asigură existenţa şi protecţia anumitor componente şi conexiuni ale ecosistemelor, din cuprinsul suprafeţei studiate (inclusiv ale habitatelor şi/sau speciilor protejate).

Un deziderat de prim ordin al amenajamentului silvic este crearea condiţiilor pentru menţinerea şi asigurarea stabilităţii biodiversităţii ecosistemelor şi speciilor de plante şi/sau animale (din întreg fondul forestier naţional, nu numai din zona siturilor constituite în acesta).

Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier

 ***În urma verificării ediției a 14-a a Catalogului pădurilor virgine și cvasivirgine din România, publicat pe site-ul Ministerului Mediului, Apelor și Pădurilor, la data de 12.05.2023, fondul forestier cuprins în UP I Valea Pietrei nu este inclus în Catalogului pădurilor virgine și cvasivirgine din România.***

**Măsuri de gospodărire a arboretelor**

***1.Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

*- prin Amenajamentul Silvic nu se implementează viitoare proiecte aşa cum sunt definite conform anexelor nr.1 și 2 ale Legii nr. 292/2018,*

*- Amenajamentul Silvic, nu prevede:*

* *realizarea de construcţii (inclusiv drumuri forestiere);*
* *realizarea de lucrări care să devieze cursuri de apă, poluare fonică pe perioadă lungă şi continuu sau prin care să se exploateze zăcăminte naturale de suprafaţă sau subterane (inclusiv ape);*
* *împăduriri pentru terenuri pe care nu a existat anterior vegetaţie forestieră;*
* *realizarea de defrişări în vederea schimbării categoriei de folosinţă a terenului;*
* *crearea de bariere care să ducă la izolarea reproductivă a vreunei specii de interes comunitar;*
* *utilizarea, stocarea, transportul sau prelucrarea de substanţe, materiale, deşeuri solide care ar putea afecta speciile sau habitatele din aceste suprafeţe;*
* *nu sunt prevăzute lucrări de demolare;*
* *nu sunt prevăzute racordări la rețele de apă, curent, gaz, canalizare.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

* *amenajamentul silvic analizat se integrează cu amenajamentele silvice ale suprafețelor limitrofe, fiind o condiție a asigurării continuității vegetației fondului forestier;*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

* *obiectivul principal al amenajamentului silvic este stabilirea modului de gospodărire a fondului forestier deținut de către titular, în vederea dezvoltării durabile și în concordanță cu obiectivele ecologice și social-economice ale acestuia;*
* *obiectivele amenajamentului constau în: studiul staţiunii şi al vegetaţiei forestiere; stabilirea obiectivelor social – economice şi ecologice ale pădurilor; stabilirea ţelurilor de gospodărire definite prin caracteristicile structurale ale arboretelor; stabilirea posibilităţii pădurilor şi elaborarea planurilor de recoltare şi cultură. Se mai urmăreşte gestionarea pădurii spre starea normală a claselor de varstă (optimă), conservarea biodiversităţii, protecţia peisajului natural existent, a habitatelor.*

*d) problemele de mediu relevante pentru plan sau program;*

*- impactul potenţial asupra mediului din zona analizată, este minimal (practic nesemnificativ) şi de foarte scurtă durată**(având în vedere că prevederile amenajamentului este pentru o perioadă de 10 ani, suprafaţa pe care se va executa o lucrarea, implicit timpul de execuţie al acesteia, este foarte redusă, iar volumul de recoltat pentru 10 ani prin lucrări de 160 m3/deceniu;*

*- pentru diminuarea impactului asupra factorilor de mediu se impun o serie de măsuri:*

* *pentru conservarea biodiversității, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, astfel:*
	+ *pentru speciile protejate de plante, păsări și animale sălbatice terestre, acvatice și subterane, care trăiesc atât în ariile naturale protejate, cât și în afara lor, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburilor în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic;*

* *în vederea protejării tuturor speciilor de păsări, inclusiv a celor migratoare, sunt interzise:*

*a) uciderea sau capturarea intenționată, indiferent de metoda utilizată;*

*b) deteriorarea, distrugerea și/sau culegerea intenționată a cuiburilor și/sau ouălor din natură;*

*c) culegerea ouălor din natură și păstrarea acestora;*

*d) perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă;*

*e) deținerea exemplarelor din speciile pentru care sunt interzise vânarea și capturarea;*

*f) vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat.*

*Fondul forestier din UP I Valea Pietrei administrat prin OS Beclean nu se suprapune cu arii naturale protejate de interes național, internațional sau de interes comunitar.*

*e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).*

*- s-au luat în considerare:*

* *Legea nr. 46/2008-Codul Silvic, cu modificările și completările ulterioare;*
* *Ordinul Ministrului Mediului şi Pădurilor nr. 1540/03.06.2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos, cu modificările și completările ulterioare;*
* *O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011.*

***2.Caracteristicile efectelor şi ale zonei posibil a fi afectate cu privire, în special, la:***

*a) probabilitatea, durata, frecvenţa şi reversibilitatea efectelor;*

*Amenajamentul silvic propune lucrări silvice pentru următorii 10 ani, care au ca scop:*

* + *gestionarea durabilă a pădurii;*
	+ *creșterea capacității de protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat;*
	+ *conservarea și ameliorarea biodioversității, în scopul maximizării stabilității și potențialului funcțional al pădurilor*

*b) natura cumulativă a efectelor: planul nu va genera un efect cumulat;*

*c)natura transfrontieră a efectelor: planul nu se va implementa în apropierea frontierei de stat;*

*d) riscul pentru sănătatea umană sau pentru mediu (de exemplu, datorită accidentelor); planul nu constituie un risc pentru mediu sau sănătate;*

*e) mărimea şi spaţialitatea efectelor (zona geografică şi mărimea populaţiei potenţial afectate); Suprafaţa fondului forestier ce face obiectul planului este de 208.33 ha şi nu se află în arii naturale protejate, iar implementarea amenajamentului silvic urmăreşte gospodărirea durabilă a pădurilor, lucrările silvice sunt propuse pe suprafețe limitate de teren, eșalonate pe 10 ani;*

 *f) valoarea şi vulnerabilitatea arealului posibil a fi afectat, date de plan: planul nu se implementează într-o zonă vulnerabilă;*

*(i) caracteristicile naturale speciale sau patrimoniul cultural;*

*- fondul forestier nu este amplasat în zone naturale speciale sau patrimoniul cultural;*

*(ii) depăşirea standardelor sau a valorilor limită de calitate a mediului;*

*- nu vor fi depășite standardelor sau valorilor limită de calitate a mediului;*

*(iii) folosirea terenului în mod intensiv;*

* *prin plan se dorește gestionarea durabilă a pădurii, creșterea capacității de protecție a pădurii, conservarea și ameliorarea biodioversității, în scopul maximizării stabilității și potențialului funcțional al pădurilor*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional: fondul forestier din amenajamentul la UP I Valea Pietrei nu se suprapune cu arii naturale protejate de interes național, internațional sau de interes comunitar.*

*În concluzie, având în vedere că:*

*- zona studiată, în cadrul amenajamentului menţionat nu intră sub incidenţa art. 28 din Legea nr. 49/ 2011 pentru modificarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

*- amenajamentul silvic al UP I Valea Pietrei respectă cerinţele Programului Forestier Naţional şi se corelează cu amenajamentele silvice ale suprafeţelor limitrofe;*

*- în conformitate cu H.G. nr. 1076/2004, art. 11 şi luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat.*

**Obligațiile titularului:**

* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului;
* Respectarea prevederilor amenajamentului silvic, care are ca obiectiv principal garantarea realizării unei gospodăriri durabile a pădurilor;
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii;
* Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 29.11.2023 și 05.12.2023 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 07.12.2023;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud și la sediul Ocolul Silvic Beclean.

Nu au existat comentarii/contestații din partea publicului interesat/potențial afectat până la această etapă a procedurii de emitere a actului de reglementare.

**Planul nu necesită evaluare de mediu, nu necesită evaluare adecvată și se adoptă fără aviz de mediu.**

**Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAŢII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

ecolog Alina Șteopan

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrita, Cod . 420035, Jud. Bistrita-Nasaud

Tel. +4 0263 224 064 Fax: +4 0263 223 709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |